TRON คืออะไร
TRON คือ เครือข่ายบล็อกเชนที่มุ่งเน้นในการสร้าง Use Case บนโลกคริปโทเคอร์เรนซีที่นักพัฒนาสามารถเขียน Smart Contract เพื่อสร้างแอปพลิเคชันกระจายศูนย์อำนาจ (dApps) รูปแบบต่าง ๆ รวมไปถึงการเรียนรู้ของผู้ใช้ที่สามารถเข้ามาใช้งานฟังก์ชันต่าง ๆ นอกเหนือจากการส่งต่อมูลค่าทางการเงิน หรือการโอนระหว่างกระเป๋าได้

TRON มีเคอร์เรนซีในเครือข่ายของตัวเองที่ชื่อว่า Tronix (TRX) ถูกสร้างขึ้นครั้งแรกในปี ค.ศ. 2017 ด้วยฝีมือของ Sun Yuchen หรือ Justin Sun บนเครือข่าย Ethereum ในฐานะโทเคนมาตรฐาน ERC-20 ก่อนที่จะออกมาสร้างเครือข่ายหลัก (Mainnet) เป็นของตัวเองในปี ค.ศ. 2018 และจัดตั้งองค์กรในนาม Tron Foundation

จากข้อมูลจากเว็บไซต์ Coinmarketcap เมื่อวันที่ 18 กรกฎาคม 2565 เหรียญ TRX อยู่อันดับที่ 15 ของสกุลเงินดิจิทัลทั้งหมด และมี Market Cap อยู่ที่ $6,412,801,300 หรือประมาณ 234,782,274,794.95 บาท โดยเหรียญ TRX ซื้อขายกันอยู่ที่ราคาประมาณ $0.06941 หรือประมาณ 2.54 บาท ต่อ 1 TRX โดย TRX เคยทำราคาสูงสุด (All-time high) ที่ $0.3004 หรือประมาณ 9.29 บาท กล่าวได้ว่าเครือข่าย TRON และ เหรียญ TRX เป็นหนึ่งในเหรียญอันดับต้น ๆ ของโลกที่น่าจับตามอง
เทคโนโลยีทางการเงิน & การเงินดิจิทัล,ความรู้ทางการเงิน